Mini Masahat presenterer: Trommekurs + Id feiring (arabisk fest)
2026-03-21 14:30 - 17:30 (Europe/Oslo) | Det Norske Teatret, Kristian IV’s gt.8, Oslo, 0164, Norway
Mini Masahat har gleden av å invitere til Trommekurs + arabisk fest i anledning id feiring lørdag 21. mars kl. 14:30-17:30 på Det Norske Teatret!
Trommekurs
Velkommen til et rytmisk eventyr med Safaa Al-Saadi! Gjennom lek med ord, takt og toner lærer barna å spille enkle rytmer på den arabiske trommen darbuka. Safaa, en allsidig musiker, tar med seg arabiske trommer som barna får låne. Han vil også spille litt på arabisk fløyte og riq. Her er det plass til både latter, dans og læring!

14:30-15:00, 50 kr (kjøp billett)
15:00-15:30, 50 kr (kjøp billett)
15:30-16:00, 50 kr (kjøp billett)

Id feiring (arabisk fest)
Etter trommekurset avslutter vi kvelden med en hyggelig arabisk fest fylt med musikk, dans, kreativitet og deilige matsmaker fra Jamals Falafel! Arrangementet passer for alle barn og familier – både for dem som har arabisk som morsmål og for dem som er nysgjerrige på språket og kulturen. Gjennom kreative aktiviteter, rytmisk musikk og felles matopplevelser skaper vi et lite møtested der barn og voksne kan utforske, lære og ha det gøy sammen.

16:00 –17:00: Dabke-dansekurs med sang og musikk
17:00 – 17:30: Mat og kaker
Gratis inngang og åpent for alle.

Dette arrangementet er i samarbeid med MelaFantasi på arabisk og Det Norske Teatret som en del av “Palestinaprogrammet”, som foregår i forbindelse med oppsetningen av «Gjenferdet inn».

Takk til Sparebankstiftelsen DNB for støtten til dette arrangementet.
